افغانستانده طالبان, حکومت بیلن مذاکره قیلیش نی قبول ایتمه دی.
افغانستانده تینچ لیک نینگ تامین ایتیلیشی بوییچه طالبان بیلن آلیب باریلیتگن مذاکره لر نتیجه بیرمه دی.
پاکستان پایتختی اسلام آباد ده یاشیرینچ بیر شکلده آلیب باریلیش گه حرکت ایتیلگن مذاکره لر جریانیده, طالبان آتش بس طلبی نی رد ایتدی.
اسمی نینگ ذکر ایتیلمسلیگی نی طلب ایتگن بیر نفر حکومت مسئولی, "افغانستان طالبانی نینگ قطر دفتری نینگ شهاب الدین دلاور رهبر لیگی ده گی ۳ کیشی لیک هیئتی نی تینچ لیک مذاکره لری اوچون کوندیریش گه حرکت ایتدیک. بیراق سعی و حرکت لری میز نتیجه بیرمه دی.  ملا منصور نینگ کابل حکومتی بیلن مذاکره لر ایتیش گه طرفدار ایمس لیگی نی بیلدیردی. اوشبو کیشی نینگ کابل رهبریتی بیلن مذاکره ایتیش لری تقدیرده هیچ قنده ی بیر منفعت قول گه کریتمیدیگن لیک لری نی معلوم قیلگن لیگی نی بیلدیردیلر" دییه قید ایتدی.
پاکستان تشقی ایش لر وزیرلیگی نینگ سوزلاوچیسی ایسه, پاکستان نینگ هر خیل تروریستیک فعالیت لر نی قاره لیتگن لیگی نی بیلدیررایکن, "پاکستان, افغانستانده تینچ لیک نینگ تامین ایتیلیشی اوچون برچه سعی و حرکت لر نی قیلماقده.  بیراق, افغانستان طالبانی نی مذاکره قیلیش گه کوندیریش فقط گینه پاکستان نینگ مسئولیتیدن عبارت ایمس.  تورت طرف اوشبو مسئله بوییچه تلاش قیلماقده ایدی.  شوباعث خودی منه شو موفقیت سیزلیک فقط گینه پاکستان نینگ موفقیت سیزلیگی دن عبارت ایمس" دییه قید ایتدی.
افغانستان حکومتی بیلن طالبان آره سیده گی مذاکره لرنینگ ایلک روندی جولای آییده پاکستانده بولیب اوتگن ایدی.
بیراق ملا عمر نینگ وفات ایتیشی آرتیدن مذاکره لرنینگ ایککینچی روندی نامعلوم بیر مدت بیلن معطل قیلیب قویلگن ایدی.
طالبان نینگ قطر دفتری نینگ سوزلاوچیسی محمد نعیم, چهار شنبه کونی بیرگن بیاناتلریده, هیئت نینگ ملا منصور نینگ بویروغی گه بناً پاکستان گه سفر قیلگن لیگی نی بیلدیررایکن, بیراق, تینچ لیک مذاکره لری گه اشتراک ایتمیدیگن لیک لری نی بیلدیرگن ایدی.
عینی دمده افغانستانده طالبان گه قرشی حربی عملیات لر هم دوام ایتماقده.
فاریاب ولایتیده آلیب باریلیتگن عملیات لر نتیجه سیده ایککی هفته ده ۲۰۰ دن آرتیغراق طالبان جنگری سی اولدیریلگن.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
